
 "డియర్ ఫ్రెండ్స్!" అన్నాడు గోపాల్రావ్ "మన కాలనీలో ఈ సభ జరగలేదని మనందరికీ తెలుసు! అయినా ఈ న్యూస్ ఇలా రాశారంటే కేవలం ఆ శ్యామల్రావ్ గాడి పనేనని నాకు అనుమానంగా ఉంది-" "అనుమానంగా ఉంటే ఇంకా ఆలస్యం ఎందుకు? వాడింటికెళ్ళి- బయటకు పిలిచి గిటార్ వాయిస్తే సరిపోతుంది కదా-" అన్నాడు మా కాలనీలో వెయిట్ లిఫ్ట్ ర్ వివిన్ పాల్! అప్పటికప్పుడే అందరం కలిసి ఊరేగింపులాగా శ్యామల్రావ్ ఇంటి దగ్గరకు నడిచాము. శ్యామల్రావ్ ఇంటి బయట ఇద్దరు పోలీసులు తుపాకులు పట్టుకూర్చుని కబుర్లు చెప్పుకుంటున్నారు. మమ్మల్ని చూడగానే తుపాకులు చేతిలోకి తీసుకుని పొజిషన్ లో నిలబడ్డారు. మాకు పరిస్థితి అర్థమయిపోయింది. "శ్యామల్రావ్ గారూ-" పిలిచాడు శాయిరామ్. శ్యామల్రావ్ హడావుడిగా చొక్కా వేసుకుంటూ బయటికొచ్చాడు. "ఏమిటీ- ఇంతమంది వచ్చారు?" అనడిగాడు ఏమీ తెలియనట్లు. "మీరు నిన్న మన కాలనీలో ఏదో సభ జరిపారట- దాన్ని గురించి తెలుసుకుందామనీ!" అన్నాడు రంగారెడ్డి వెటకారంగా. "అదా- అదీ జరిగింది మా ఇంట్లోనే-" అన్నాడతను. "అలాగా- సభకు వచ్చిన జనం మీ ఆవిడా, మీ అబ్బాయ్, మీ కోడలూ అయుంటారు! అవునా?" "లేదు ఆ చివరింటి ముసలమ్మకూడా వచ్చింది-" మా కాలనీ బాడీబిల్డర్, వెయిట్ లిఫ్టర్ ఛటుక్కున శ్యామల్రావ్ చొక్కా పట్టుకున్నాడు. "అలాంటప్పుడు అది కుటుంబ సభ అని రాసుకోక కాలనీ సభ అని ఎందుకు రాయించావ్ బే?" పోలీసులు ఛటుక్కున రైఫిల్ పైకెత్తి గాలిలోకి రెండు రౌండ్లు కాల్చారు. దాంతో మేము పాల్ ని వెనక్కు లాగేయక తప్పలేదు. "కాలనీ సభ్యులారా! ఇదంతా ప్రభుత్వం పన్నిన కుట్ర! మన శ్యామల్రావ్ వాళ్ళ దగ్గర ఏ పాతికో పరకో లంచం తిని ఇచ్చిన స్టేట్ మెంట్ అది! అంచేత మనం ఇవాళే మరో స్టేట్ మెంట్ తయారు చేసి ధరల గురించిన నిజానిజాలు అన్ని పత్రికల్లోనూ ప్రచురింపజేద్దాం!" అన్నాడు శాయిరామ్. అందరం మళ్ళీ వేదిక దగ్గరకెళ్ళి ఓ తీర్మానం తయారుచేసి దానిని పత్రికాఫీసుకి పంపించే బాధ్యత రంగారెడ్డి, గోపాల్రావ్ ల మీద పెట్టాం! ఆ తరువాత పేపర్లో వార్తలన్నీ మిగతా రాష్ట్రాల్లో ప్రజలు ఎన్ని కష్టాలు పడుతోందీ, అక్కడ ప్రభుత్వాలు ఎంత నికృష్ఠంగా పరిపాలిస్తోందీ- వీటి గురించినవే! సరిగ్గా అప్పుడే మా కాలనీ తాలూకు కుర్రాడొకడు పరుగుతో మా దగ్గరకొచ్చాడు. "అంకుల్- మా మమ్మీ మిమ్మల్ని అర్జంటుగా పిలచుకు రమ్మంటోంది-" అన్నాడు శాయిరామ్ తో. "ఎందుకు?" ఆశ్చర్యంగా అడిగాడు శాయిరామ్. "మా పక్కింటిలో తాతగారు ఉరివేసుకుని చచ్చిపోయారట-" అందరం ఆదరాబాదరా పరిగెత్తాం. ఆ కుర్రాడితల్లి భయంగా ఇంట్లో నుంచి బయటకొచ్చింది. ఆమె వెనుకే ఏడుస్తూ ఓ ముసలమ్మ బయటికొచ్చింది.. "ఆ ఇల్లేనండీ! పొద్దున్నుంచీ చడీచప్పుడూ లేకపోతేనూ తలుపు తోసి చూశాను. లోపల ఉరేసుకుని వేలాడుతూ కనిపించారు. పాపం ఈ మామ్మగారు పస్తులుండలేక వాళ్ళమ్మాయి ఇంటికెళ్ళి ఇప్పుడే బియ్యం అప్పుగా తెచ్చుకున్నారు. వచ్చేసరికి ఆయన ఉరి సీన్." నేనూ, శాయిరామ్ రంగారెడ్డి చప్పున ఆ ఇంట్లోకి నడిచాము. ముసలాయన శరీరం తాడుకి వేలాడుతూనే ఉంది. టేబుల్ మీద ఓ కాగితం పేపర్ వెయిట్ కింద కనబడుతోంది. నేను త్వరగా ఆ పేపర్ తీసుకుని చూస్తాను. "రిటైర్ అయి సంవత్సరం దాటినా ఇంకా నాకు పెన్షన్ రాలేదు. ప్రభుత్వానికి ఎన్నో ఆర్జీలు పెట్టుకున్నా ప్రయోజనం లేకపోయింది. తినడానికి తిండికూడా లేని పరిస్థితుల్లో- నా జీవితాన్ని అంతం చేసుకోవాల్సి వస్తోంది, నా చావుకి ముమ్మార్లూ ప్రభుత్వానిదే బాధ్యత-" ఆ పేపర్ తీసుకెళ్లి బయట అందరికీ గట్టిగా చదివి వినిపించాను. "మరి పేపర్లో ప్రభుత్వ కార్యాలయాల్లో ఏ ఒక్క ఆర్జీగాని, ఫైల్ గానీ, కేస్ గానీ పెండింగ్ లో లేదని రాశారేంటి?" అడిగింది రాజేశ్వరి కోపంగా. మేం ఆ తర్వాత కార్యక్రమం నిర్వహించడానికి బయల్దేరాం. మర్నాడు పేపర్లో వచ్చిన వార్తలు చూసేసరికి మాకు మతిపోయినట్లయింది. "నిర్భయ్ నగర్ కాలనీలో- ఓ వృద్ధుడు కుటుంబ కలహాల కారణంగా ఆత్మహత్య చేసుకున్న విషయం తెలిసింది. అయితే అతని మానసిక పరిస్థితి సరిగ్గాలేదని కూడా తెలుస్తోంది. అతను మాజీ ప్రభుత్వోద్యోగి. పోలీసులు శవాన్ని మార్చురీకి పంపించారు" దానికిందే మరోవార్త!. "ధరలను ప్రభుత్వం అదుపులో పెట్టిన సందర్భాన్ని పురస్కరించుకుని నిర్భయ్ నగర్ కాలనీలోనే జరిగిన మరో ఊరేగింపు శ్యామల్రావ్ ఇంటికి వెళ్ళినప్పుడు ఆనందోత్సాహాలు పట్టలేక ఇరువురు పోలీసులు గాలిలోకి కాల్పులు జరిపారు. అందరూ మూకుమ్మడి నృత్యాలు జరిపాక ఆ ఊరేగింపు ప్రశాంతంగా ముగిసింది!" "ఇది టూమచ్ అన్యాయం ఉన్నాయి-" అన్నాడు నిసార్. "మనం ధరలు తగ్గినందుకు నృత్యాలు చేశామా? ఏడుపొచ్చినా సంతోషం వచ్చినా పాటలు పాడుతూ డాన్స్ ళు చేయడానికి ఇదేం సినిమానా?" అంది పార్వతీదేవి ఉక్రోషంగా. "మనం వూరుకుంటే లాభంలేదు. ఈ వార్త అబద్ధమని మరో పేపర్ స్టేట్ మెంటివ్వాలి!" అంది రాజేశ్వరి. "దానిని మాత్రం ఎవరు పబ్లిష్ చేస్తారు?" "ఎవరికీ ఏం చేయడానికి తోచలేదు. మేము మాట్లాడుతూండగానే పోలీస్ వాన్ ఒకటి వేగంగా వచ్చి మాకు సమీపంగా ఆగింది. అందులో నుంచి ఇన్ స్పెక్టర్ ఇద్దరు కానిస్టేబుల్స్ దిగారు. "ఇక్కడ 'ఈక్షణం దినపత్రిక ఛీప్ రిపోర్టర్ గోపాల్రావ్ ఎవరు?" "నేనే" అన్నాడు గోపాల్రావ్. "నిన్ను అరెస్ట్ చేస్తున్నాం-" "ఎందుకు?" ఆశ్చర్యంగా అడిగాడు గోపాల్రావ్. "కొన్ని వార్తలు సెన్సార్ ఆఫీస్ అనుమతి లేకుండా పబ్లిష్ చేసినందుకు" "ఏమిటా వార్తలు?" ఇన్ స్పెక్టర్ పేపర్ తీసుకుని గట్టిగా చదివాడు. "నిర్భయ్ నగర్ కాలనీలో మెదడువాపు వ్యాధి! ఆరుగురు పిల్లలు మృత్యువుతోపారాటం జరుపుతున్నారు. కాలనీలో యధేచ్చగా తిరుగుతూన్న పందులవల్ల ఈ వ్యాధి మరికొంతమందికి సోకే అవకాశం ఉంది" ఇది ఇది ఎవర్నడిగి రాశారు?" "ఇందులో అడగాల్సిందేముందీ- మా కాలనీకొచ్చి ట్రీట్ చేసిన డాక్టర్లు చెప్పిందే రాశాను-" "డాక్టర్లెవరయ్యా చెప్పటానికి! గవర్నమెంట్ చెప్పాలి- వాళ్ళకేం జబ్బో! ప్రెస్ బిల్ అమల్లో ఉన్నప్పుడు అన్ని విషయాలూ గవర్నమెంటే చెప్తుంది! తెల్సిందా?" "తెల్సిందండీ" "అసలు ఆంధ్రప్రదేశ్ లో ఎలాంటి అంటువ్యాధులూ లేవనీ, ప్రభుత్వం అన్ని జబ్బులనూ పూర్తిగా నిర్మూలించేసిందనీ ప్రభుత్వం నిన్నే స్టేట్ మెంటిచ్చింది! నువ్వేమో ఇవాళ మెదడు వాపు వ్యాధి ఉందని రాస్తావా?"

 "dear frends!" annadu gopalrav "mana kaalaneelo ee sabha jaragaledani manandarikee telusu! aina ee neus ilaa rasarante kevalam aa shyamalrao gaadi panenani naaku anumaanamgaa undi-" "anumaanamgaa unte inka aalasyam enduku? vaadintikelli- bayataku pilichi gitar vaayiste saripotundi kada-" annadu maa kaalaneelo veyit lift rus vivin pal! appatikappude andaram kalisi ooregimpulaagaa shyamalrao inti daggaraku nadichaamu. shyamalrao inti bayata iddaru poliisulu tupaakulu pattukuurchuni kaburlu cheppukuntunnaru. mammalni chudagaane tupaakulu chetiloki teesukuni position loo nilabaddaaru. maaku paristhiti ardhamayipoyindi. "shyamalrao gaaruu-" pilichaadu sairam. shyamalrao hadavudiga chokka vesukuntu bayatikochadu. "amity- intamandi vachaaru?" anadigaadu emi teliyanatlu. "meeru ninna mana kaalaneelo edho sabha jariparata- daanni gurinchi telusukundaamanii!" annadu rangareddy vetakaaramgaa. "adaa- adhee jarigindi maa intlone-" annaadatanu. "alaga- sabhaku vachina janam mee avida, mee abbay, mee kodaluu ayuntaru! avuna?" "ledu aa chivarinti musalammakuda vachindi-" maa kaalanee badibilder, veyit lifter chhatukkuna shyamalrao chokka pattukunnadu. "alantappudu adhi kutumba sabha ani rasukoka kaalanee sabha ani enduku rayinchav bee?" poliisulu chhatukkuna raifil paiketti gaaliloki rendu roundlu kaalchaaru. daamto memu pal ni venakku lageyaka tappaledu. "kaalanee sabhyulara! idantaa prabhutvam pannina kutra! mana shyamalrao vaalla daggara e paatiko parako lancham tini ichina state ment adhi! anchetha manam ivaale maro state ment tayaaru chesi dharala gurinchina nijaanijaalu anni patrikalloonuu prachurimpajeddam!" annadu sairam. andaram mallee vedika daggarakelli oo teermaanam tayaaruchesi daanini patrikaafeesuki pampinche baadhyata rangareddy, gopalrav la meeda pettam! aa taruvaata peparlo vaartalannii migata rashtrallo prajalu enni kashtaalu padutondii, akkada prabhutvaalu entha nikrushtamgaa paripalistondii- veeti gurinchinave! sarigga appude maa kaalanee taaluuku kurradokadu parugutho maa daggarakochaadu. "ankul- maa mammi mimmalni arjantugaa pilachuku rammantondi-" annadu sairam thoo. "enduku?" aascharyamgaa adigaadu sairam. "maa pakkintilo taatagaaru urivesukuni chachipoyarata-" andaram aadarabadara parigettam. aa kurraditalli bhayamgaa intlo nunchi bayatakochindi. aame venuke edustu oo musalamma bayatikochindi.. "aa illenandi! poddunnunchii chadeechappuduu lekapothenu talupu thosi chushanu. lopala uresukuni vaelaadutuu kanipinchaaru. paapam ee mammagaru pastulundaleka vallammayi intikelli ippude biyyam appugaa tecchukunnaaru. vachesariki aayana uri sean." nenuu, sairam rangareddy chappuna aa intloki nadichaamu. musalayana sareeram taaduki velaadutuunae undi. table meeda oo kaagitam paper veyit kinda kanabadutondi. nenu twaragaa aa paper teesukuni chustaanu. "retire ayi samvatsaram datina inka naaku pension raledu. prabhutvaaniki enno aarjeelu pettukunna prayojanam lekapoyindi. tinadaaniki tindikuda laeni paristhitullo- naa jeevitaanni antam chesukovalsi vastondi, naa chaavuki mummaarluu prabhutvaanide baadhyata-" aa paper teesukelli bayata andarikee gattigaa chadivi vinipinchaanu. "mari peparlo prabhutva kaaryaalayaallo e okka aarjeegaani, fail gaanee, kes gaanee pending loo ledani rasarenti?" adigindi rajeshwari kopanga. mem aa tarvaata kaaryakramam nirvahinchadaaniki bayalderam. marnadu peparlo vachina vaartalu chusesariki maaku matipoyinatlayindi. "nirbhay nagar kaalaneelo- oo vruddhudu kutumba kalahala kaaranamgaa aatmahatya chesukunna vishayam telisindi. ayithe athani maanasika paristhiti sariggaledani kuudaa telustondi. atanu maji prabhutvodyogi. poliisulu shavaanni maarchureeki pampinchaaru" daanikinde marovaarta!. "dharalanu prabhutvam adupulo pettina sandarbhaanni puraskarinchukuni nirbhay nagar kaalaneeloonae jarigina maro ooregimpu shyamalrao intiki vellinappudu aanandotsaahaalu pattaleka iruvuru poliisulu gaaliloki kaalpulu jariparu. andaruu mookummadi nrutyaalu jaripaka aa ooregimpu prasaantamgaa mugisindi!" "idhi toomach anyayam unnaayi-" annadu nisar. "manam dharalu tagginanduku nrutyaalu cheshama? edupochina santosham vachina paatalu paadutuu dans lu cheyadaaniki idem cinimana?" andi paarvateedevi ukroshamgaa. "manam voorukunte laabhamledu. ee vaarta abaddhamani maro paper state mentivvali!" andi rajeshwari. "daanini maatram evaru publish chestaaru?" "evariki yem cheyadaaniki thochaledu. memu maatlaadutuundagaane polies wan okati vegamgaa vachi maaku sameepangaa aagindi. andulo nunchi in spector iddaru conistables digaaru. "ikkada 'eekshanam dinapatrika cheep reporter gopalrav evaru?" "nene" annadu gopalrav. "ninnu arest chestunnam-" "enduku?" aascharyamgaa adigaadu gopalrav. "konni vaartalu sensar offies anumati lekunda publish chesinanduku" "emita vaartalu?" in spector paper teesukuni gattigaa chadivaadu. "nirbhay nagar kaalaneelo medaduvaapu vyaadhi! aaruguru pillalu mrutyuvutoparatam jaruputunnaru. kaalaneelo yadhechagaa tirugutunna pandulavalla ee vyaadhi marikontamandiki soke avakaasam undi" idhi idhi evarnadigi raasaaru?" "indulo adagalsindemundi- maa kaalaneekocchi treate chesina daaktarlu cheppinde raasaanu-" "dactorleverayya cheppataaniki! governament cheppali- vallakem jabbo! press bill amallo unnappudu anni vishayaaluu gavarnamente cheptundi! telsinda?" "telsindandii" "asalu andhrapradesh loo elanti antuvyaadhuluu lavanee, prabhutvam anni jabbulanuu puurtigaa nirmoolinchesindanii prabhutvam ninne state menticchindi! nuvvemo ivaala medadu vaapu vyaadhi undani rastava?"